Защо да предпочитаме червеите?

chitanka.info

Джуан Дзъ лежал на смъртния си одър, а учениците се готвели да му направят тържествено погребение. Джуан Дзъ казал:

— Небето и Земята ще ми бъдат вътрешен и външен ковчег, слънцето и луната — нефритени дискове, звездите — бисери, а всичко останало — погребални дарове. Какво липсва на такова погребение? Какво можете да добавите?

— Но ние се страхуваме, — отвърнали учениците, — че ще ви изкълват враните и гарваните, учителю.

Джуан Дзъ казал:

— На земята ще ме изкълват те, а под земята ще ме изядат червеите. Защо да предпочитаме червеите?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.